Illyustrativ foto/Reuters 13 iyun kuni Farg‘ona shahrining “Ipak yo‘li” MFY hududida joylashgan “Soliyeva Gulmira” fermer xo‘jaligi maydoni chetidagi zovurdan Marg‘ilon shahrida yashagan Z.M. ismli ayolning jasadi qotillik alomatlari bilan topilgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Olib borilgan qidiruv ishlari natijasida ushbu jinoyatni Marg‘ilon shahrida yashovchi muqaddam sudlangan “Marg‘ilon pillachilik” MChJ ishchisi J.A. o‘zaro janjal oqibatida sodir etganligi aniqlanib ushlangan. Eslatib o‘tamiz, avvalroq Samarqand viloyatida mudhish qotillik yuz bergandi.